# Gemma Marfany Nadal

Gemma Marfany Nadal (Barcelona, 1963) és una científica catalana, doctora en biologia, especialitzada en genètica, branca dins la qual ha estudiat des de l'evolució molecular fins a l'anàlisi de les bases genètiques i moleculars de malalties humanes hereditàries. La seva trajectòria professional i acadèmica s'ha desenvolupat a Barcelona, Edimburg i Oxford. És catedràtica de Genètica a la Universitat de Barcelona i membre del consell d'estudis del Grau de Biologia. Va ser membre del consell directiu de la Sociedad Española de Genética (SEG). Va ser coordinadora del màster de Biologia del desenvolupament i Genètica de la UB Actualment investiga en malalties minoritàries que afecten a la retina, i lidera el grup de recerca al Centro de Investigaciones Biomédicas en Red de Enfermedades Raras (CIBERER) i dins l'Institut de Biomedicina de la Universitat de Barcelona (IBUB)-Institut de Recerca Sant Joan de Déu (IBUB-IRSJD). Ha publicat més de cent articles científics. dirigit nombroses tesis doctorals, treballs de màster i de final de grau. És cofundadora d'una empresa spin-off dedicada al diagnòstic genètic de malalties hereditàries de la visió, DBGen Ocular Genomics.
Juntament amb les seves companyes i companys de grup, han identificat nous gens i mutacions que causen ceguesa hereditària, i generen models cel·lulars i animals modificats mitjançant edició genètica (CRISPR) per estudiar les bases moleculars de les malalties de la visió. Com a especialista en qüestions de bioètica en l'ús de l'ADN, és membre de l'Observatori de Bioètica i Dret (OBD). Va ser assessora externa de la Comisión Nacional para el uso forense del ADN, i ha ocupat el càrrec de secretària acadèmica de la Comissió de Bioètica de la Universitat de Barcelona (CBUB)
Compagina investigació i docència amb la divulgació científica. Publica periòdicament a la revista de difusió de la investigació Mètode, setmanalment articles a El Nacional.cat per apropar el coneixement científic a la ciutadania. A més a més, és autora de dos llibres de divulgació científica, un de genètica forense i un altre sobre l'envelliment.

## Premis

El 2019, Gemma Marfany i David Bueno van ser guardonats ex aequo amb la VI Distinció atorgada conjuntament pel Claustre de Doctors i pel Consell Social de la Universitat de Barcelona a les millors activitats de divulgació científica i humanística, merescuda per haver estat capaços de fer arribar el coneixement científic al conjunt de la societat. El 2021 ha estat nomenada Delegada del Rector per a la Divulgació Científica.

## Obra publicada

* El efecto CSI. La genètica forense del segle XXI (Ediciones UPC, 2010)
* Per què envellim? La resposta de la ciència a una vella preocupació humana (amb Maria Soley, Edicions Universitat de Barcelona, 2011)

## Referències

* ↑ «Identifican nuevas funciones del gen que causa la enfermedad de Machado-Joseph | CIBERISCIII». [Consulta: 18 febrer 2021].
* ↑ «Gemma Marfany» (en espanyol europeu). [Consulta: 18 febrer 2021].
* ↑ «Gemma Marfany, nueva jefa de grupo de la U718 CIBERER en la Universitat de Barcelona | CIBERER». [Consulta: 18 febrer 2021].
* ↑ Minoritaries, Malalties. «Malalties Minoritàries-Gemma Marfany» (en anglès). [Consulta: 18 febrer 2021].
* ↑ «“Gens i neurones: humans 2.0”, amb Gemma Marfany i Mara Dierssen (10 d'abril) - Edició 2018 - Diàlegs Humanístics UPF (UPF)». [Consulta: 18 febrer 2021].
* ↑ SJD, Institut de Recerca. «Gemma Marfany Nadal | Equip Humà». [Consulta: 18 febrer 2021].
* ↑ «Gemma Marfany - Search Results - PubMed» (en anglès). [Consulta: 18 febrer 2021].
* ↑ «Gemma Marfany: «Investigadores, pacientes y familias debemos unirnos para hacer frente a las enfermedades raras»» (en castellà). [Consulta: 18 febrer 2021].
* ↑ López, Agustí. «L'ètica i la biologia amb Gemma Marfany - TEDxTarragona». [Consulta: 18 febrer 2021].
* ↑ Mateu, Anna. «Gemma Marfany: El meu genoma no és només meu, és de tota l'espècie», 16-07-2018. [Consulta: 18 febrer 2021].
* ↑ «Gemma Marfany», 26-03-2015. [Consulta: 13 febrer 2021].
* ↑ «Nadal de «Blade Runner». Amb Ricard Solé, Gemma Marfany, Manuel Moreno i Ángel Raya | Vídeos | CCCB». [Consulta: 13 febrer 2021].
* ↑ Mètode, Redacció. «Gemma Marfany estrena secció pròpia en Mètode», 12-08-2019. [Consulta: 18 febrer 2021].
* ↑ Marfany, Gemma. «Humans 2.0», 21-05-2019. [Consulta: 18 febrer 2021].
* ↑ «Gemma Marfany». [Consulta: 13 febrer 2021].
* ↑ «Gemma Marfany rep un premi a la divulgació científica». [Consulta: 13 febrer 2021].
* ↑ «UB premia a los genetistas Gemma Marfany y David Bueno por divulgar ciencia» (en castellà), 02-04-2019. [Consulta: 18 febrer 2021].